《小金山》
明代·黎邦琰

十载驱驰念远游，挂帆一日过灵洲。萧萧烟树青山暮，逐逐凫灵碧岸秋。

傲世功名怜彩笔，逢人意气动吴钩。振衣独上高台望，海色天风散客愁。

作者简介：黎邦琰，一作邦炎。字君华，号岱舆。从化人。民表长子。明世宗嘉靖四十年（一五六一）举人，明穆宗隆庆五年（一五七一）进士。官临川知县，历仕江西右参政。明神宗万历十六年（一五八八）致仕归。有《旅中稿》、《南秀堂稿》。清道光《广东通志》卷二八○、清雍正《从化县新志》卷三有传。